Diari Oficial de la Generalitat Valenciana


Sumari del DOGV 4270, del 13-06-2002 (2002/5377)

RESOLUCIÓ de 7 de maig de 2002, de la Direcció General de Patrimoni Artístic de la Conselleria de Cultura i Educació, per la qual s'acorda la procedència de la declaració com Bé d'Interés Cultural, amb categoria de Monument, de l'Alqueria del Moro a València.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4270

Data del DOGV
:   13-06-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/5377


Data del document
:   07-05-2002

Organisme emissor
:   Conselleria de Cultura i Educació

Tipus de document
:   Resolució

Descriptors 

:   * València
    * patrimoni arquitectònic
    * legislació
    * ben cultural
    * protecció del patrimoni

RESOLUCIÓ de 7 de maig de 2002, de la Direcció General de Patrimoni Artístic de la Conselleria de Cultura i Educació, per la qual s'acorda la procedència de la declaració com Bé d'Interés Cultural, amb categoria de Monument, de l'Alqueria del Moro a València. [2002/X5377]
  
Antecedents
  
Primer. Per mitjà de Resolució d'1 de febrer de 1999, de la Direcció General de Patrimoni Artístic de la Conselleria de Cultura, Educació i Ciència, es va acordar tindre per incoat l'expedient per a la declaració de Bé d'Interés Cultural, amb categoria de Monument, a favor de l'Alqueria del Moro de València.
  
Segon. En data 1 de juny de 2001, la directora general de Patrimoni Artístic va sol·licitar, de la Reial Acadèmia de Belles Arts de Sant Carles i del Consell Valencià de Cultura, l'emissió de l'informe favorable requerit per l'art. 27.5 de la Llei 4/1998, d'11 de juny, del Patrimoni Cultural Valencià.
  
Tercer. La Reial Acadèmia de Belles Arts de Sant Carles, reunida en Junta General Ordinària celebrada el dia 3 de juliol de 2001, informa favorablement la declaració com a Bé d'Interés Cultural de l'Alqueria del Moro.
  
Quart. En data 16 d'octubre de 2001, la subsecretària de la Conselleria de Cultura i Educació va sol·licitar, de la Universitat Politècnica de València, l'emissió de l'informe favorable requerit per l'art. 27.5 de la Llei 4/1998, d'11 de juny, del Patrimoni Cultural Valencià.
  
Quint. De conformitat amb el que disposa l'art. 27.6 de la Llei 4/1998, d'11 de juny, del Patrimoni Cultural Valencià es va procedir a concedir tràmit d'audiència als interessats coneguts. Així com va acordar obrir un període d'informació pública, per mitjà de Resolució de 26 de desembre de 2001, publicada en el Diari Oficial de la Generalitat Valenciana el dia 25 de gener de 2002 (DOGV núm. 4176).
  
Sext. L'Ajuntament de València comunica, per mitjà d'acord de l'Ajuntament en ple de data 22 de febrer de 2002, el seu informe favorable a la proposta de declaració si bé sol·liciten la modificació de l'entorn en el sentit d'excloure d'este els edificis consolidats existents entre els Carrers Amadeo Desfilis i Camí de l'Alqueria del Moro, i d'incloure en la parcel·la núm. 1200036 únicament en aquella part d'esta qualificada com a Gel-2 segons el pla que figura en el foli 34 de l'expedient 03952/1999/105.
  
No s'han presentat altres al·legacions.
  
Sèptim. Els servicis tècnics dependents de la Direcció General de Patrimoni Artístic emeten informe a les al·legacions formulades per l'Ajuntament de València.
  
Motivacions
  
Primera. La sol·licitud, a les institucions consultives, de l'emissió de l'informe que l'art. 27.5 de la Llei 4/1998, d'11 de juny, del Patrimoni Cultural Valencià, requerix, únicament va ser atesa per la Reial Acadèmia de Belles Arts de Sant Carles que va evacuar informe favorable. No obstant això, de conformitat amb el que disposa el citat article, la falta d'emissió en termini dels informes implicarà que la proposta siga entesa en sentit favorable.
  
Segona. Pel que fa a l'al·legació municipal relativa a la xarxa viària projectada GRV-2, es manifesta que la delimitació de l'entorn de protecció, com la mateixa resolució d'incoació indica, tracta de preservar, en la mesura que es puga, el paisatge tradicional associat a una alqueria. Per esta raó un dels objectius al delimitar l'entorn ha sigut mantindre els camins i séquies immediats al monument i conservar, d'esta manera, l'estructura de l'horta més pròxima.
  
L'entorn de protecció de l'Alqueria del Moro no pareix incompatible amb la xarxa viària projectada GRV-2, ja que només afecta en una superfície mínima d'aquella i de la seua zona d'influència.
  
No obstant això, vista l'al·legació municipal que sol·licita l'exclusió de la part de la parcel·la núm. 1200036 afectada per la xarxa viària Via Metropolitana GRV-2, s'accepta el dit ús, però es considera convenient per a la protecció de l'entorn la seua inclusió en este, a fi que el tractament de vora de la xarxa viària s'efectue amb criteris d'integració i de minimització del seu impacte en l'entorn tradicional de l'horta.
  
A fi de permetre l'ús de xarxa viària es modifica d'article 5 de la Normativa de Protecció de l'Entorn del Monument:
  
El nou article quedaria redactat com seguix:
  
?Article 5. S'establixen els graus de protecció arbòria i de jardins de l'article 3.82 de les Normes Urbanístiques del Pla General. A este efecte, les parcel·les destinades a horta conservaran l'ús agrícola històric i propi que s'ha preservat fins hui encara que integrat en un parc urbà a fi de mantindre el seu valor didàctic i testimonial d'un recurs amenaçat d'extinció. No es permetrà materialitzar cap aprofitament ni activitat edificatòria en l'entorn del monument excepte els prevists en els articles 3 i 4 d'esta normativa i el de GRV-2 (xarxa viària Via Metropolitana) segons la qualificació del Pla General d'Ordenació Urbana de València aprovat definitivament el 28 de desembre de 1988?.
  
Tercera. L'acord municipal, així mateix, proposa l'exclusió dels edificis consolidats existents entre els carrers d'Amadeo Desfilis i Camí de l'Alqueria del Moro.
  
Estos edificis van ser construïts en part sobre antigues barraques pertanyents al conjunt d'edificis de l'alqueria i es perceben, tant per la seua proximitat immediata com per l'altura i el volum (8 plantes), com una agressió manifesta al caràcter rural de l'entorn. Estes dos consideracions, la històrica i la paisatgística, justifiquen el manteniment de la seua inclusió en l'àmbit delimitat.
  
Per tant, la importància negativa de la presència d'estos immobles al costat del monument implica la seua pertinença a l'entorn i la seua adscripció al règim urbanístic transitori.
  
Per això s'han de mantindre edificis en l'àmbit de protecció, així com el manteniment del seu règim transitori, Fora d'Ordenament Diferit, regulat en la disposició transitòria novena de les Normes Urbanístiques del Pla General. En els supòsits previstos en aquell, perquè es concloga la seua vida útil, es produïsca una substitució voluntària o s'hi operen obres de reforma de transcendència equiparable a la reedificació (reestructuració total) s'adscriurà a l'espai lliure de sistema general GEL-2 (Ampliació del parc urbà de Benicalap), amb l'ús agrícola definit en l'article 5 de la Normativa de Protecció del Bé d'Interés Cultural i el seu entorn.
  
Este règim de Fora d'Ordenament Diferit és un instrument urbanístic que arreplega el mateix Pla General de València i que és aplicat per este als edificis que considera incompatibles amb els seus objectius. Això sense menyscabament de la possible aplicació de l'article 21 de la LPCV a estos edificis.
  
A fi de facilitar la gestió de les llicències d'obres en els edificis fora d'ordenació, per esta normativa, entre els carrers d'Amadeo Desfilis i Camí de l'Alqueria del Moro, s'incorporen dos nous articles:
  
?Art. 7. En els edificis sitis entre els carrers d'Amadeo Desfilis i Camí de l'Alqueria del Moro, Fora d'Ordenació per l'article 4 d'esta normativa, es necessitarà la preceptiva autorització de la Conselleria de Cultura, i Educació ?amb caràcter previ a la concessió de llicència o aprovació municipal- a tenor de l'article 35 de la Llei del Patrimoni Cultural Valencià.
  
Totes les intervencions requeriran, per al seu tràmit autoritzatori, la definició precisa del seu abast, amb la documentació tècnica que per la seua especificitat els corresponga, i amb la ubicació parcel·lària i el suport fotogràfic que permeta constatar la situació de partida i la seua transcendència patrimonial.
  
Este últim aspecte serà avaluat pel tècnic municipal del sospesat informe del qual l'Ajuntament podrà derivar la no necessitat de tràmit autoritzatori previ en actuacions que se situen fora del present marc normatiu per falta de transcendència patrimonial, com seria el cas de les obres i instal·lacions dirigides a la mera conservació, reparació i decoració interior d'estos immobles.
  
En estos casos, l'Ajuntament comunicarà a esta Administració en el termini de 10 dies la concessió de llicència municipal, adjuntant com a mínim l'informe tècnic que es menciona en el paràgraf anterior, un pla d'ubicació i el suport fotogràfic que permeta constatar la situació de partida i la seua falta de transcendència patrimonial?.
  
Art. 8. La contravenció d'allò que s'ha previst en l'article anterior, determinarà la responsabilitat de l'ajuntament en els termes establits en l'article 97 i següents de la Llei del Patrimoni Cultural Valencià?.
  
Quarta. Esta Direcció General és competent per a la tramitació d'este expedient d'acord amb el que disposa la Llei 4/98, d'11 de juny, del Patrimoni Cultural Valencià, el Reglament Orgànic i Funcional de la Conselleria de Cultura i Educació aprovat per Decret 111/2000, de 18 de juliol, del Govern Valencià, modificat per Decret 2/2001, de 30 de gener, del Govern Valencià.
  
Part dispositiva
  
En virtut de tot el que ha sigut exposat, complits els tràmits preceptius en la instrucció de l'expedient de declaració com Bé d'Interés Cultural, amb la categoria de Monument, a l'Alqueria del Moro de València, i vistes les al·legacions presentades, esta Direcció General en allò que és matèria de la seua competència, resol el següent:
  
Primer
  
Que correspon la declaració de l'Alqueria del Moro de València, com a Bé d'Interés Cultural, amb la categoria de Monument. L'àmbit de l'entorn de protecció queda definit per l'annex de Resolució d'1 de febrer de 1999, de la Direcció General de Patrimoni Artístic de la Conselleria de Cultura, Educació i Ciència, per la qual s'incoa expedient de declaració de Bé d'Interés Cultural, amb categoria de monument, a favor de l'Alqueria del Moro de València, publicada en el DOGV núm. 3.448, de 5 de març de 1999 i BOE núm. 51 d'1 de març de 1999.
  
Segon
  
Que a la vista de les al·legacions formulades, la normativa de protecció del bé d'interés cultural i del seu entorn establida en la resolució d'1 de febrer de 1999 quede redactada com seguix:
  
?Monument:
  
Art. 1. S'atindrà al que disposa la secció segona, Règim dels béns immobles d'interés cultural, del capítol III, títol II de la Llei 4/1998, d'11 de juny, de la Generalitat Valenciana del Patrimoni Cultural Valencià (DOGV de 18.6.1998), aplicable a la categoria de Monument.
  
Art. 2. Els usos permesos seran tots aquells que siguen compatibles amb la posada en valor i gaudi patrimonial del bé i contribuïsquen a la consecució dels dits fins. L'autorització particularitzada d'ús es regirà segons allò que s'ha disposat per l'art. 35 de la Llei del Patrimoni Cultural Valencià.
  
Entorn de protecció:
  
Art. 3. La masia de la torre fruirà del règim de protecció nivell núm.2 ?sense expressió subsidiària- establit en l'article 3.66 de les Normes Urbanístiques del Pla General d'Ordenació Urbana de València.
  
Art. 4. Els edificis compresos entre el camí de l'Alqueria del Moro i el carrer Amadeo Desfilis es regiran pel règim transitori, Fora d'Ordenament Diferit, regulat en la disposició transitòria novena de les Normes Urbanístiques del Pla General. En els supòsits previstos en aquell: que es concloga la seua vida útil, es produïsca una substitució voluntària o s'hi operen obres de reforma de transcendència equiparable a la reedificació (reestructuració total) s'adscriurà a l'Espai Lliure de Sistema General GEL-2 (Ampliació del Parc Urbà de Benicalap), amb l'ús agrícola definit en l'article següent.
  
Article 5. S'establixen els graus de protecció arbòria i de jardins de l'article 3.82 de les Normes Urbanístiques del Pla General. A este efecte les parcel·les destinades a horta conservaran l'ús agrícola històric i propi que s'ha preservat fins hui, encara que integrat en un parc urbà a fi de mantindre el seu valor didàctic i testimonial d'un recurs amenaçat d'extinció. No es permetrà materialitzar cap aprofitament ni activitat edificatòria en l'entorn del monument excepte els previstos en els articles 3 i 4 d'esta normativa i el de GRV-2 (xarxa viària Via Metropolitana) segons la qualificació del Pla General d'Ordenació Urbana de València aprovat definitivament el 28 de desembre de 1988.
  
Art. 6. S'eximix l'ajuntament de l'obligatorietat de redactar un pla especial de protecció establit en l'art. 34.2 de la Llei 4/1998 d'11 de juny, de la Generalitat Valenciana del Patrimoni Cultural Valencià (DOGV de 18.6.1998), per considerar-se adequada la regulació urbanística vigent complementada per les normes de protecció de l'entorn contingudes en esta declaració, segons establix el mateix article en el punt 4.
  
Art. 7. En els edificis sitis entre els carrers d'Amadeo Desfilis i Camí de l'Alqueria del Moro, Fora d'Ordenament per l'article 4 d'esta normativa, es necessitarà la preceptiva autorització de la Conselleria de Cultura, i Educació ?amb caràcter previ a la concessió de llicència o aprovació municipal- a tenor de l'article 35 de la Llei del Patrimoni Cultural Valencià.
  
Totes les intervencions requeriran, per al seu tràmit autoritzatori, la definició precisa del seu abast, amb la documentació tècnica que per la seua especificitat els corresponga, i amb la ubicació parcel·lària i el suport fotogràfic que permeta constatar la situació de partida i la seua transcendència patrimonial.
  
Este últim aspecte serà avaluat pel tècnic municipal del sospesat informe del qual l'ajuntament podrà derivar la no necessitat de tràmit autoritzatori previ en actuacions que se situen fora del present marc normatiu per falta de transcendència patrimonial, com seria el cas de les obres i instal·lacions dirigides a la mera conservació, reparació i decoració interior d'estos immobles.
  
En estos casos, l'ajuntament comunicarà a esta administració en el termini de 10 dies la concessió de llicència municipal, adjuntant, com a mínim, l'informe tècnic que es menciona en el paràgraf anterior, un pla d'ubicació i el suport fotogràfic que permeta constatar la situació de partida i la seua falta de transcendència patrimonial.
  
Art. 8. La contravenció d'allò que s'ha previst en l'article anterior, determinarà la responsabilitat de l'ajuntament en els termes establits en l'article 97 i següents de la Llei del Patrimoni Cultural Valencià?.
  
Tercer
  
Que es comunique la present resolució a l'Ajuntament de València i la resta d'interessats coneguts.
  
Quart
  
Que la present resolució es publique en el Diari Oficial de la Generalitat Valenciana, de conformitat amb el que disposa l'article 59.5 a) de la Llei 30/92, de 26 de novembre, modificada per Llei 4/99, de 13 de gener, de Règim Jurídic de les Administracions Públiques i del Procediment Administratiu Comú.
  
Contra la present resolució, per ser un acte de tràmit, no correspon cap recurs.